# 1.1. Podemos mellorar a escola?

# Unha paradiña antes de comezar

Como ves, o noso cole é unha tolemia! Hai moitas cousas que se poden mellorar. Se traballamos todas as persoas xuntas podemos conseguilo.

De seguro tes dúbidas sobre o que estamos a ver. Vas recibir máis explicacións.

## Audio

audio/mpeg

# Os textos instrutivos

Está moi de moda a cultura de “Faino ti mesmo” ou a de montalo ti mesmo. Seguro que tes visto tendas de montaxe de mobles no que un papel nos guía paso a paso para saber como facelo. Os textos instrutivos teñen a peculiaridade de indicar os pasos a seguir para realizar algún tipo de cometido. O seu obxectivo principal é que a persoa que os lea comprenda os pasos a seguir para realizar a acción para a que foron creados.

Para realizar un texto instrutivo correctamente debemos ter en conta certas características.

- Verbos de acción: palabras que nos indican movemento pero en imperativo como mestura, corta, pega, enrosca...

- Secuencia lóxica: as instrucións deberían estar organizadas nunha orde lóxica para que nos leven ao obxectivo.

- Non é obrigatorio, pero ás veces a inclusión de imaxes ou gráficos axudan a entender mellor os pasos a seguir.

- Incluímos os materiais ou cousas que se poden precisar.

E por suposto..., escribímolos en galego!

## Lectura facilitada

Está moi de moda a cultura de “Faino ti mesmo ou mesma”.

Está de moda a cultura de montalo ti mesmo ou mesma.

Seguro que tes visto tendas de montaxe de mobles.

Un papel guía paso a paso para saber como montar o moble.

Os textos instrutivos indican pasos a seguir.

Se os segues serás quen de facer o cometido.

O seu obxectivo principal é que a persoa que os lea

comprenda os pasos a seguir para realizar unha cousa.

Para realizar un texto instrutivo correctamente

debemos ter en conta certas características.

Verbos de acción: palabras que nos indican movemento pero

en imperativo como mestura, corta, pega, enrosca...

Secuencia lóxica: as instrucións deberían estar organizadas.

Teñen que estar nunha orde lóxica para que nos leven ao obxectivo.

Ás veces levan imaxes ou gráficos que axudan a entender mellor.

Incluímos os materiais ou cousas que se poden precisar.

Escribímolos en galego!

## Audio

audio/mpeg

## Unha curiosidade

O galego é unha lingua que se fala en Galicia. Hai uns 2,4 millóns de persoas que a falan.

É unha lingua románica, é dicir, descende do latín que falaba a poboación romana. No pasado, as persoas galegas e as portuguesas falabamos de maneira parecida porque a orixe das nosas linguas é a mesma.

A Real Academia Galega axuda a establecer as normas da nosa lingua para que todas as persoas falemos do mesmo xeito.

Sabías que aínda falando a mesma lingua non todas as persoas falamos igual? Sorprendente! A que si?

Poden delimitarse tres grandes complexos lingüísticos ou bloques: occidental, central e oriental.

## Lectura facilitada

O galego é unha lingua que se fala en Galicia.

Hai unhas 2,4 millóns de persoas que a falan.

É unha lingua románica que descende do latín que falaba a poboación romana.

No pasado, as persoas galegas e as portuguesas falabamos de maneira parecida.

A orixe das nosas linguas é a mesma.

A Real Academia Galega axuda a establecer as normas da nosa lingua para que todas as persoas a falemos do mesmo xeito.

Tendo a mesma lingua non todas as persoas falamos igual.

Sorprendente! A que si?

Poden delimitarse tres grandes áreas ou bloques: occidental, central e oriental.

# As instrucións

As instrucións son básicas para moitas tarefas diarias e converten en fáciles actividades que son complexas. Seguir as indicacións paso a paso ou os debuxos que as acompañen, no caso de telos, é algo moi útil.

Algúns exemplos serían: receitas de cociña, instrucións para a montaxe dun moble…

Imos ver distintas formas de presentar unha receita.

## Pode ser en vídeo

## Ou nun receitario

Ou vir recompiladas nun libro de receitas.

## Ademais, hoxe en día podemos usar emoticonas

🎁 INGREDIENTES para 10 racións (molde con forma de 👑 coroa de 24 cm ou molde desmontable normal de 20 - 22 cm):

🥚 8 ovos M.

🍭160 g de azucre.

🧈 80 g de manteiga.

🍪 170 g fariña repostería.

🥄 16 g po para levedar = 170 g de fariña para levedar.

🔹🍋 Raspadura dun limón.

## Lectura facilitada

As instruccións son indicacións paso a paso.

Axúdannos a entender como funciona ou como se fai algo.

Hai diferentes tipos de instrucións, tamén chamados "textos instrutivos".

Aquí tes varios exemplos.

Páxina 3 de 45

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)