# 4.1. Seleccionadoras de retos!

# Toca reflexionar

Toca reflexionar! Na Fase 1 desta aventura vimos os posibles retos aos que poderiades enfrontarvos. Escolle o que máis che guste e xustifica brevemente porque o fixeches.

Podes facelo do seguinte xeito:

- Pensa no reto que che gusta.
- Busca argumentos para defender a elección dese reto.
- Prepara unha bonita exposición de non máis dun minuto e medio.
- Defende a túa proposta.
- Todas e todos puntuaredes as propostas das outras compañeiras e dos outros compañeiros do voso grupo coa axuda dunha folla de avaliación.
- Poredes en común todas as puntuacións e a máis votada será o reto que teredes que facer.

A continuación atoparás un formulario que che vai axudar a tomar unha decisión.

## Lectura facilitada

Le de novo os retos no apartado 1.2.

Escolle o teu reto favorito.

Pensa en razóns para a túa elección.

Prepara unha exposición breve.

Defende a túa elección.

Puntúas as propostas do resto de persoas do grupo.

Decide coa axuda do resto de persoas que reto facer en base ás puntuacións.

## Audio

audio/mpeg

## Apoio visual

# Pero antes de continuar... Lembra!

Aquí tes a definición e as principais características dos textos instrutivos.

# Pasos a seguir

## Lectura facilitada

Escolle e ordena os retos segundo as túas preferencias.

Lembra os tres retos dispoñibles.

- Reto 1, deseña e elabora a receita

de normas de convivencia da nosa aula.

- Reto 2, deseña e elabora un prospecto

de boas prácticas para os equipamentos EDIXGAL.

- Reto 3, deseña e elabora a guía turística para o día

de portas abertas ou para alguén que non coñeza o centro.

- Podes propor un reto diferente.

Chamarémoslle reto extra,

pero deberás elaborar un manual.

Xustifica a túa elección do primeiro reto.

Reflexiona sobre como o reto elixido

podería mellorar a situación na aula ou no centro.

Podes facer unha proposta dun reto diferente.

- Nese caso, explica cal sería ese reto e por que é importante.

Ti xa escolliches o teu reto? Perfecto!

Agora tes que presentalo ao grupo.

Prepara unha presentación sinxela para defender a túa idea.

Lembra que as outras persoas do grupo vante avaliar en:

- Claridade e fluidez da túa exposición.
  - Fala con calma e pausas.
- Uso de recursos visuais efectivos.
  - Fai unha presentación atractiva.
- Argumentación sólida e lóxica.
  - Ten respostas preparadas para as preguntas.
- Exposición de razóns convincentes para elixir o reto.
  - Ten motivos reais para defenderte.
- Orixinalidade e creatividade da túa defensa.
  - Intenta ser orixinal para destacar.

Preparación da exposición sobre a proposta do reto.

Explica claramente a túa elección do reto.

Detalla porque pode axudar na aula ou no centro.

Podes propoñer un reto diferente, pero explica as mesmas cousas.

Revisa a gramática dos teus textos e busca imaxes en internet.

- Podes usar Arasaac e gardalas no teu ordenador.

Redacta unha argumentación sólida e lóxica.

Busca motivos convincentes e procura ser orixinal e creativo ou creativa.

# Precisas axuda coa presentación?

Este vídeo axudarache a dar os primeiros pasos co editor de presentación de Libre Office, a ferramenta chámase Impress. Imos alá! Tamén aprenderás porque é importante atribuír os dereitos das imaxes que usamos e como facelo.

## Manexar o Libre Office Impress

## Facer a atribución das imaxes que usamos

Atribuír quere dicir dar crédito á persoa que é dona da imaxe. É importante porque mostra respecto polo traballo das persoas autoras. Se non damos crédito, poderíamos estar a facer algo que non é legal. Ademais é moi fácil!

Se usas pictogramas de Arasaac só tes que poñer ao final da túa presentación:

Os símbolos pictográficos utilizados son propiedade do Goberno de Aragón e foron creados por Sergio Palao para ARASAAC (http://www.arasaac.org), que os distribúe baixo Licenza Creative Commons BY-NC-SA.

## Lectura facilitada

Vídeo para aprender os primeiros pasos co editor

de presentacións do LibreOffice Impress.

Aprenderás tamén a importancia de atribuír os dereitos

das imaxes que usamos e como facelo.

## Manexar o Libre Office Impress

## Facer a atribución das imaxes que usamos

Atribuír significa dar crédito á persoa que é dona da imaxe.

É importante por respecto ao traballo das persoas autoras

e para evitar problemas legais.

Se usas pictogramas de Arasaac,

só precisas colocar no final da túa presentación:

"Os símbolos pictográficos utilizados son propiedade do Goberno

de Aragón e foron creados por Sergio Palao para ARASAAC

(http://www.arasaac.org), distribuídos baixo Licenza Creative Commons BY-NC-SA."

# Traballamos en grupo

Lembrade que a partir de agora ides traballar en grupo e iso implica que cada persoa debería ter un rol para o traballo. Pode ser que unha persoa teña que buscar imaxes, outra información, outra escribir o texto de cada parte, outra deseñar o formato e decorar e outra supervisar e anotar a evolución do proceso.

Persoa buscadora de imaxes e información: hai multitude de páxinas web con información (Wikipedia), pictogramas gratuítos (Arasaac).

Persoa redactora de texto: podes empregar a folla de recollida de contidos ou o teu portátil e LibreOffice Writer para elaborar os textos.

Persoa deseñadora do formato e presentación: podes deseñar empregando LibreOffice Draw con texto, imaxes, etc.

Persoa organizadora e apuntadora rexistrando o traballo. Podes ir rexistrando as actuacións e melloras nun caderno.

Estas son algunhas das ideas para que o traballo en equipo funcione e se poida chegar a un resultado. Ollo, que unha persoa sexa a encargada dunha parte non quere dicir que teña que facelo soa. Precisará axuda de todo o grupo para tomar decisións, ter ideas, facer correccións...

Esta é a nosa proposta de organización, pero se tedes outra, adiante!

## Lectura facilitada

O traballo en grupo require

papeis específicos para cada persoa.

- Investigador ou investigadora, busca imaxes e información

en páxinas web como Wikipedia ou Arasaac.

- Redactor ou redactora, escribe os textos usando ficheiros

de recollida de contidos ou o LibreOffice Writer.

- Deseñador ou deseñadora, crea o formato e a presentación

usando o LibreOffice Draw con texto, imaxes etc.

- Coordinador ou coordinadora, organiza e rexistra o traballo nun caderno.

É importante colaborar e que

vos apoiedes mutuamente no grupo.

Esta é a nosa proposta de organización.

Acéptanse outras propostas de organización.

Páxina 26 de 45

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)