# 4.2. Espías dos contidos

# Buscando contido

Xa tes o reto decidido, perfecto! Ao longo desta fase vas ter que pensar e buscar os contidos para elaborar o documento instrutivo que escolliches. É importante decidir ben o que se quere contar para conseguir que o noso texto instrutivo se entenda ben.

Non te preocupes, terás moita axuda ao longo desta fase.

## Lectura facilitada

Decidiches o reto, moi ben!

Na fase actual debes pensar e buscar

os contidos para o teu documento instrutivo.

Tes que pensar que incluír

para que o texto sexa comprensible.

Non te preocupes,

recibirás moita axuda nesta etapa.

# Un pouco de orde!

Debes ter en conta que cando se fai un traballo é moi importante ser unha persoa organizada. Gardar cada cousa no seu lugar e cos nomes correctos vaiche facilitar atopar os teus documentos, traballos, imaxes..., cando ti as precises. A continuación vas coñecer un pouco máis unha das túas ferramentas de traballo, o ordenador EDIXGAL. Non esquezas tamén que os teus cadernos e apuntamentos deben estar igual de ordenados.

Aprendo a ordenar os meus ficheiros: creamos cartafoles. Podes facer clic nas fotos para velas mellor.

## Crear un cartafol

No escritorio do teu ordenador, fai clic no botón dereito do teu rato. No menú que aparece, fai clic en "Crear cartafol..."

## Poñer nomes axeitados

Pensa un nome axeitado para o cartafol.

No noso exemplo estamos creando o cartafol da material de Lingua Galega e Literatura.

Selecciona o texto "Novo cartafol" e escribe o nome que escolliches.

Preme no botón "Crear".

## Localizamos o cartafol e entramos nel

Localiza no teu escritorio o cartafol que acabas de crear.

Fai dobre clic co botón esquerdo do rato para abrilo e ver o que hai dentro.

Estará baleiro.

Crearemos outro cartafol dentro facendo de novo clic dereito no rato. Aparecerá un novo menú. Preme en "Novo cartafol"

## Escribe o nome do novo cartafol

Escribe o nome do novo cartafol. No exemplo imos poñer "Tema 1 título da unidade".

Ti podes poñer o título da Unidade 1 da materia.

Fai clic no botón "Crear"

## Accedemos ao novo cartafol e creamos o último

Imos crear o último cartafol. Accede de novo facendo dobre clic no cartafol do "Tema 1 Título da unidade".

Dentro deste, fai clic dereito para que apareza o menú de crear cartafol.

De novo preme en "Novo cartafol".

Escribe o nome, nós imos poñer "Reto 1: a receita da aula".

Preme en "Crear".

Comproba que o cartafol se creou correctamente.

Listo! xa es unha persoa moito máis organizada.

## Lectura facilitada

É importante ser unha persoa organizada cando se traballa.

Manter as cousas en lugares específicos

e con nomes axeitados é mellor.

Fai que sexa máis fácil atopar documentos,

traballos e imaxes cando os necesitas.

Vas aprender máis sobre o ordenador.

Non esquezas manter tamén os teus cadernos

e apuntamentos en orde.

## Crear un cartafol

No escritorio do teu ordenador

fai clic no botón dereito do teu rato.

No menú que aparece fai clic en "Crear cartafol...".

## Poñer nomes axeitados

Pensa un nome axeitado para o nome do cartafol.

No noso exemplo estamos creando

o cartafol da material de Lingua Galega e Literatura.

Selecciona o texto "Novo cartafol" e escribe o nome que escolliches.

Preme no botón "Crear".

## Localizamos o cartafol e entramos nel

Localiza no teu escritorio o cartafol que acabas de crear.

Fai dobre clic co botón esquerdo do rato

para abrilo e ver o que hai dentro.

Estará baleiro.

Crearemos outro cartafol dentro

facendo de novo clic dereito no rato.

Aparecerá un novo menú. Fai clic en "Novo cartafol".

## Escribe o nome do novo cartafol

Escribe o nome do novo cartafol.

No exemplo impos poñer "Tema 1 título da unidade".

Ti podes poñer o título da Unidade 1 da materia.

Fai clic no botón "Crear".

## Accedemos ao novo cartafol e creamos o último

Imos crear o último cartafol.

Accede de novo facendo dobre clic no cartafol do "Tema 1 Título da unidade".

Dentro deste fai clic dereito para que apareza o menú de crear cartafol.

De novo fai clic en "Novo cartafol".

Escribe o nome, nós imos poñer "Reto 1: a receita da aula".

Preme en "Crear".

Comproba que o cartafol se creou correctamente.

Listo! Xa es unha persoa moito máis organizada.

# Imos aló cos contidos

Como dixemos, non te preocupes! Terás axuda ao longo de toda esta fase. Simplemente fai clic no reto que escolliches.

- Reto 1: a receita da aula.
- Reto 2: prospecto de EDIXGAL.
- Reto 3: guía e mapa da escola.
- Reto extra: manual do voso tema inventado.

## Lectura facilitada

Non te preocupes!

Terás axuda ao longo de toda esta fase.

Fai clic no reto que escolliches para continuar.

- Reto 1: a receita da aula.
- Reto 2: prospecto de EDIXGAL.
- Reto 3: guía e mapa da escola.
- Reto extra: manual do voso tema inventado.

Páxina 27 de 45

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)