# 3. Conexión

# Conexión

Cando collemos un avión, antes de arrincar sempre recibimos unhas indicacións para casos de emerxencia. É moi importante prestar atención a esas indicacións para saber que facer se, por exemplo, o avión cae a auga ou se perdemos a presión na cabina. Esa é unha das funcións dos textos instrutivos, darnos a información concreta e específica que precisamos.

Ao longo deste apartado vas ver moitos tipos de textos instrutivos: manuais, mapas, prospectos... Fíxate ben na súa construción e nas súas partes. Tamén en como tratan a información e en que estilo e formato a presentan.

Ademais, tamén aprenderás aspectos gramaticais que son moi aburridos, pero moi importantes para aprender a escribir mellor e facernos entender correctamente.

A que queres que se che entenda ben cando escribes ou cando contas algo?

Imos aló!

## Lectura facilitada

Presta atención ás indicacións de seguridade cando viaxes en avión.

Os textos instrutivos dan información específica para emerxencias.

Vas ver diferentes tipos de textos instrutivos: manuais, mapas, prospectos...

Observa como están construídos e as súas partes.

Aprenderás aspectos gramaticais importantes para escribir mellor.

Queres que te entendan cando escribes ou contas algo?

Pois daquela imos aló!

## Audio

audio/mpeg

# Cal vai ser a nosa estratexia?

Para chegar a conseguir o reto temos que ter claro que temos que saber e o que temos que facer:

1. Afonda e coñece os tipos de textos instrutivos e as súas principais características, con especial énfase no texto que ides elaborar.
2. Coñece os aspectos lingüísticos que poden afectar ao teu texto.
3. Aprende a escribir mellor e a non ter faltas de ortografía.
4. Deseña a estrutura e o contido do teu texto.
5. Revisa e adapta o texto para dalo a coñecer.

## Lectura facilitada

Coñece os tipos de textos instrutivos e as súas características principais.

Presta especial atención ao texto que vas elaborar.

Aprende sobre os aspectos lingüísticos que poden afectar ao teu texto.

Practica para escribir mellor e evitar faltas de ortografía.

Deseña a estrutura e o contido do teu texto.

Revisa, e adapta o texto antes de dalo a coñecer.

Páxina 8 de 45

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)